FI Euroopan unionin virallinen lehti L 128/45

KOMISSION PÄÄTÖS,

tehty 8 päivänä toukokuuta 2007,

eräille yhteisön vertailulaboratorioille eläinten terveyden ja elävien eläinten alalla myönnettävästä yhteisön taloudellisesta tuesta vuodeksi 2007

(tiedoksiannettu numerolla K(2007) 1930)

(Ainoastaan englannin-, espanjan-, ranskan-, ruotsin-, saksan- ja tanskankieliset toisinnot ovat todistusvoimaiset)

(2007/336/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 28 artiklan 2 kohdan,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 32 artiklan 7 kohdan,

sekä katsoo seuraavaa:

(1) Päätöksen 90/424/ETY 28 artiklan 1 kohdan mukaan yhteisön vertailulaboratorioille eläinten terveyden ja elävien eläinten alalla voidaan myöntää yhteisön tukea.

(2) Yhteisön taloudellisen tuen myöntämisestä yhteisön vertailulaboratorioille rehuja, elintarvikkeita ja eläinten terveyttä koskevilta osin 28 päivänä marraskuuta 2006 annetussa komission asetuksessa (EY) N:o 1754/2006 (3) säädetään, että yhteisö myöntää taloudellista tukea edellyttäen, että hyväksytyt työohjelmat on toteutettu tehokkaasti ja että tuensaajat toimittavat komissiolle kaikki tarvittavat tiedot tiettyjä määräaikoja noudattaen.

(3) Asetuksen (EY) N:o 1754/2006 2 artiklan mukaan komission ja laboratorion välisistä suhteista määrätään yhteistyösopimuksella, johon liitetään monivuotinen työohjelma.

(4) Komissio on arvioinut yhteisön vertailulaboratorioiden toimittamat vuotta 2007 koskevat työohjelmat ja niitä vastaavat alustavat talousarviot.

(5) Yhteisön taloudellista tukea olisi myönnettävä yhteisön vertailulaboratorioille, jotka on nimetty suorittamaan seuraavien säädösten mukaiset tehtävät ja velvoitteet: — neuvoston direktiivi 2001/89/EY (4), annettu 23 päivänä lokakuuta 2001, yhteisön toimenpiteistä klassisen sikaruton torjumiseksi, — neuvoston direktiivi 92/66/ETY (5), annettu 14 päivänä heinäkuuta 1992, yhteisön toimenpiteistä Newcastlen taudin torjumiseksi, — neuvoston direktiivi 92/40/ETY (6), annettu 19 päivänä toukokuuta 1992, yhteisön toimenpiteistä avian-influenssan torjumiseksi, — neuvoston direktiivi 92/119/ETY (7), annettu 17 päivänä joulukuuta 1992, yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä, — neuvoston direktiivi 93/53/ETY (8), annettu 24 päivänä kesäkuuta 1993, yhteisön vähimmäistoimenpiteistä tiettyjen kalatautien torjumiseksi, — neuvoston direktiivi 95/70/EY (9), annettu 22 päivänä joulukuuta 1995, yhteisön vähimmäistoimista simpukoiden tiettyjen sairauksien torjumiseksi, — neuvoston direktiivi 92/35/ETY (10), annettu 29 päivänä huhtikuuta 1992, afrikkalaisen hevosruton valvontasäännöistä ja torjuntatoimenpiteistä, — neuvoston direktiivi 2000/75/EY (11), annettu 20 päivänä marraskuuta, lampaan bluetongue-taudin torjunta- ja hävittämistoimenpiteitä koskevista erityissäännöksistä, — neuvoston päätös 2000/258/EY (12), tehty 20 päivänä maaliskuuta 2000, raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä, — neuvoston direktiivi 2002/60/EY (13), annettu 27 päivänä kesäkuuta 2002, erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta, — neuvoston päätös 96/463/EY (14), tehty 23 päivänä heinäkuuta 1996, puhdasrotuisten jalostusnautojen testausmenetelmien ja tulosten arvioinnin yhdenmukaistamisessa yhteistyöosapuolena toimivan vertailuaseman nimeämisestä, — neuvoston direktiivi 2003/85/EY (15), annettu 29 päivänä syyskuuta 2003, yhteisön toimenpiteistä suu- ja sorkkataudin torjumiseksi, direktiivin 85/511/EY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta, — asetus (EY) N:o 882/2004 luomistaudin osalta.

(6) Yhteisön vertailulaboratorioiden seminaarien toimintaa ja järjestämistä varten myönnetyn yhteisön tuen olisi myös täytettävä asetuksessa (EY) N:o 1754/2006 vahvistetut tukikelpoisuusvaatimukset.

(7) Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (16) 3 artiklan 2 kohdan a alakohdan mukaisesti eläintautien hävittämistä ja seurantaa koskevat ohjelmat (eläinlääkintätoimenpiteet) rahoitetaan Euroopan maatalouden tukirahastosta. Varainhoidon valvonnan osalta sovelletaan mainitun asetuksen 9, 36 ja 37 artiklaa.

(8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Yhteisö myöntää taloudellista tukea Hannoverissa, Saksassa, sijaitsevalle Institut für Virologie der Tierärztlichen Hochschulelle direktiivin 2001/89/EY liitteessä IV tarkoitettujen tehtävien ja velvoitteiden suorittamiseen klassisen sikaruton osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laitokselle aiheutuu työohjelman toteuttamisesta, ja tuen määrä on 1 päivän tammikuuta ja 31 päivän joulukuuta 2007 välisenä ajanjaksona enintään 232 000 euroa, josta enintään 18 000 euroa osoitetaan klassisen sikaruton diagnosointitekniikoita käsittelevän teknisen seminaarin järjestämiseen.

2 artikla

Yhteisö myöntää taloudellista tukea Addlestonessa, Yhdistyneessä kuningaskunnassa, sijaitsevalle Central Veterinary Laboratorylle direktiivin 92/66/ETY liitteessä V tarkoitettujen tehtävien ja velvoitteiden suorittamiseen Newcastlen taudin osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laboratoriolle aiheutuu työohjelman toteuttamisesta, ja tuen määrä on enintään 77 000 euroa 1 päivän tammikuuta ja 31 päivän joulukuuta 2007 välisenä ajanjaksona.

3 artikla

Yhteisö myöntää taloudellista tukea Addlestonessa, Yhdistyneessä kuningaskunnassa, sijaitsevalle Central Veterinary Laboratorylle direktiivin 92/40/ETY liitteessä V tarkoitettujen tehtävien ja velvoitteiden suorittamiseen lintuinfluenssan osalta.

Yhteisön taloudellisen tuen osuus on 100 prosenttia kyseiselle laboratoriolle työohjelman toteuttamisesta aiheutuvista tukikelpoisista kustannuksista, ja tuen määrä on enintään 406 000 euroa 1 päivän tammikuuta ja 31 päivän joulukuuta 2007 välisenä ajanjaksona.

4 artikla

Yhteisö myöntää taloudellista tukea Yhdistyneessä kuningaskunnassa sijaitsevalle Pirbright Laboratorylle direktiivin 92/119/ETY liitteessä III tarkoitettujen tehtävien ja velvoitteiden suorittamiseen sian vesikulaaritaudin osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laboratoriolle aiheutuu työohjelman toteuttamisesta, ja tuen määrä on enintään 126 000 euroa 1 päivän tammikuuta ja 31 päivän joulukuuta 2007 välisenä ajanjaksona.

5 artikla

Yhteisö myöntää taloudellista tukea Yhdistyneessä kuningaskunnassa sijaitsevalle Pirbright Laboratorylle direktiivin 2003/85/ETY liitteessä XVI tarkoitettujen tehtävien ja velvoitteiden suorittamiseen suu- ja sorkkataudin osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laboratoriolle aiheutuu työohjelman toteuttamisesta, ja tuen määrä on enintään 274 000 euroa 1 päivän tammikuuta ja 31 päivän joulukuuta 2007 välisenä ajanjaksona.

6 artikla

Yhteisö myöntää taloudellista tukea Århusissa, Tanskassa, sijaitsevalle Danish National Veterinary Institutelle direktiivin 93/53/ETY liitteessä C tarkoitettujen tehtävien ja velvoitteiden suorittamiseen kalatautien osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laitokselle aiheutuu työohjelman toteuttamisesta, ja tuen määrä on enintään 150 000 euroa 1 päivän tammikuuta ja 31 päivän joulukuuta 2007 välisenä ajanjaksona.

7 artikla

Yhteisö myöntää taloudellista tukea La Trembladessa, Ranskassa, sijaitsevalle IFREMERille direktiivin 95/70/EY liitteessä B tarkoitettujen tehtävien ja velvoitteiden suorittamiseen simpukoiden tiettyjen sairauksien osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laitokselle aiheutuu työohjelman toteuttamisesta, ja tuen määrä on enintään 90 000 euroa 1 päivän tammikuuta ja 31 päivän joulukuuta 2007 välisenä ajanjaksona.

8 artikla

Yhteisö myöntää taloudellista tukea Algetessa, Espanjassa, sijaitsevalle Laboratorio central de veterinaria de Madridille direktiivin 92/35/ETY liitteessä I tarkoitettujen tehtävien ja velvoitteiden suorittamiseen afrikkalaisen hevosruton osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laboratoriolle aiheutuu työohjelman toteuttamisesta, ja tuen määrä on 1 päivän tammikuuta ja 31 päivän joulukuuta 2007 välisenä ajanjaksona enintään 98 000 euroa, josta enintään 38 000 euroa osoitetaan afrikkalaisen hevosruton diagnosointitekniikoita käsittelevän teknisen seminaarin järjestämiseen.

9 artikla

Yhteisö myöntää taloudellista tukea Yhdistyneessä kuningaskunnassa sijaitsevalle Pirbright Laboratorylle direktiivin 2000/75/ETY liitteessä II tarkoitettujen tehtävien ja velvoitteiden suorittamiseen bluetongue-taudin osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laboratoriolle aiheutuu työohjelman toteuttamisesta, ja tuen määrä on 1 päivän tammikuuta ja 31 päivän joulukuuta 2007 välisenä ajanjaksona enintään 373 000 euroa, josta enintään 45 000 euroa osoitetaan bluetongue-taudin diagnosointitekniikoita käsittelevän teknisen seminaarin järjestämiseen.

10 artikla

Yhteisö myöntää taloudellista tukea Nancyssa, Ranskassa, sijaitsevalle AFSSA:n laboratoriolle päätöksen 2000/258/EY liitteessä II tarkoitettujen tehtävien ja velvoitteiden suorittamiseen raivotaudin serologian osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laboratoriolle aiheutuu työohjelman toteuttamisesta, ja tuen määrä on enintään 200 000 euroa 1 päivän tammikuuta ja 31 päivän joulukuuta 2007 välisenä ajanjaksona.

11 artikla

Yhteisö myöntää taloudellista tukea Maisons-Alfortissa, Ranskassa, sijaitsevalle laboratioriolle AFSSA – Laboratoire d’études et de recherches en pathologie animale et zoonoses – asetuksen (EY) N:o 882/2004 32 artiklan 2 kohdassa tarkoitettujen tehtävien ja velvoitteiden suorittamiseen.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle laboratoriolle aiheutuu työohjelman toteuttamisesta, ja tuen määrä on 1 päivän tammikuuta ja 31 päivän joulukuuta 2007 välisenä ajanjaksona enintään 250 000 euroa, josta enintään 35 000 euroa osoitetaan luomistaudin diagnosointitekniikoita käsittelevän teknisen seminaarin järjestämiseen.

12 artikla

Yhteisö myöntää taloudellista tukea Valdeolmosissa, Madridissa, Espanjassa, sijaitsevalle Centro de Investigación en Sanidad Animalille direktiivin 2002/60/EY liitteessä V tarkoitettujen tehtävien ja velvoitteiden suorittamiseen afrikkalaisen sikaruton osalta.

Yhteisön taloudellisen tuen osuus on 100 prosenttia asetuksessa (EY) N:o 1754/2006 määritellyistä tukikelpoisista kustannuksista, joita kyseiselle tutkimuslaitokselle aiheutuu työohjelman toteuttamisesta, ja tuen määrä on enintään 120 000 euroa 1 päivän tammikuuta ja 31 päivän joulukuuta 2007 välisenä ajanjaksona.

13 artikla

Yhteisö myöntää taloudellista tukea Uppsalassa, Ruotsissa, sijaitsevalle INTERBULL Centrelle päätöksen 96/463/EY liitteessä II tarkoitettujen tehtävien ja velvoitteiden suorittamiseen puhdasrotuisten jalostusnautojen testausmenetelmistä saatujen tulosten arvioinnin ja eri testausmenetelmien yhdenmukaistamisen osalta.

Yhteisön taloudellisen tuen osuus on 100 prosenttia kyseiselle keskukselle työohjelman toteutuksesta aiheutuvista kustannuksista, ja tuen määrä on enintään 80 000 euroa 1 päivän tammikuuta ja 31 päivän joulukuuta 2007 välisenä ajanjaksona.

14 artikla

Tämä päätös on osoitettu seuraaville:

— Institut für Virologie der Tierärztlichen Hochschule, Hannover, Saksa,

— Central Veterinary Laboratory, Addlestone, Yhdistynyt kuningaskunta,

— Pirbright Laboratory, Yhdistynyt kuningaskunta,

— Danish National Veterinary Institute, Århus, Tanska,

— IFREMER, La Tremblade, Ranska,

— Laboratorio central de veterinaria de Madrid, Algete, Espanja,

— AFSSA:n laboratorio, Nancy, Ranska,

— AFSSA – Laboratoire d’études et de recherches en pathologie animale et zoonoses, Maisons-Alfort, Ranska,

— Centro de Investigación en Sanidad Animal, Valdeolmos, Madrid, Espanja,

— INTERBULL Centre, Uppsala, Ruotsi.

Tehty Brysselissä 8 päivänä toukokuuta 2007. Komission puolesta Markos KYPRIANOU Komission jäsen

(1) EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).

(2) EUVL L 165, 30.4.2004, s. 1, oikaisu EUVL L 191, 28.5.2004, s. 1. Asetus sellaisena kuin se on viimeksi muutettuna asetuksella (EY) N:o 1791/2006.

(3) EUVL L 331, 29.11.2006, s. 8.

(4) EYVL L 316, 1.12.2001, s. 5. Direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352).

(5) EYVL L 260, 5.9.1992, s. 1. Direktiivi sellaisena kuin se on viimeksi muutettuna direktiivillä 2006/104/EY.

(6) EYVL L 167, 22.6.1992, s. 1. Direktiivi sellaisena kuin se on viimeksi muutettuna direktiivillä 2006/104/EY.

(7) EYVL L 62, 15.3.1993, s. 69. Direktiivi sellaisena kuin se on viimeksi muutettuna komission direktiivillä 2007/10/EY (EUVL L 63, 1.3.2007, s. 24).

(8) EYVL L 175, 19.7.1993, s. 23. Direktiivi sellaisena kuin se on viimeksi muutettuna direktiivillä 2006/104/EY.

(9) EYVL L 332, 30.12.1995, s. 33. Direktiivi sellaisena kuin se on viimeksi muutettuna direktiivillä 2006/104/EY.

(10) EYVL L 157, 10.6.1992, s. 19. Direktiivi sellaisena kuin se on viimeksi muutettuna direktiivillä 2006/104/EY.

(11) EYVL L 327, 22.12.2000, s. 74. Direktiivi sellaisena kuin se on viimeksi muutettuna direktiivillä 2006/104/EY.

(12) EYVL L 79, 30.3.2000, s. 40. Päätös sellaisena kuin se on muutettuna komission päätöksellä 2003/60/EY (EYVL L 23, 28.1.2003, s. 30).

(13) EYVL L 192, 20.7.2002, s. 27. Direktiivi sellaisena kuin se on viimeksi muutettuna direktiivillä 2006/104/EY.

(14) EYVL L 192, 2.8.1996, s. 19.

(15) EUVL L 306, 22.11.2003, s. 1. Direktiivi sellaisena kuin se on viimeksi muutettuna direktiivillä 2006/104/EY.

(16) EUVL L 209, 11.8.2005, s. 1. Asetus sellaisena kuin se on viimeksi muutettuna asetuksella (EY) N:o 378/2007 (EUVL L 95, 5.4.2007, s. 1).